Aavatsmark var medlem av Mo kommunestyre fra 1956 til kommunesammenslåingen i 1964, så i Rana frem til 1971. Fra 1960 var han medlem av formannskapet. Han var medlem av Nordland fylkesting og fylkesutvalg fra 1964 til 1971 og leder for de borgerlige representantene. Han var formann i Nordland Høyre fra 1969 til 1973. Han var styremedlem i Norges Herredsforbund og senere Kommunenes Sentralforbund fra 1968 til 1980 samt styreformann i KLP fra 1977 til 1980. Aavatsmark hadde også verv i Rotary og lokale næringsorganisasjoner.